open-index/open-wikipedia-markdown huggingface dataset:
Bodil Koch

**Bodil Koch** (1903–1972) var en dansk politiker og teolog. Hun ble Danmarks lengst sittende kirkeminister i moderne tid, og den første kvinnen på denne posten. Hun representerte Socialdemokratiet.

## Liv og virke
Hun vokste opp i et borgerlig hjem i København. Bodil og hennes storesøster Agnes ble oppmuntret til å ta høyere utdannelse. Bodil studerte teologi, og i 1927, samme år som hun ble uteksaminert, giftet hun seg med fagfellen Hal Koch.

Hun ble fembarnsmor, men ønsket ikke å begrense sin livsgjerning til hjemmet.

### Kvinnesaksaktivist og politiker
Det satt bare to kvinner i Folketinget etter valget i 1943, noe som opprørte Bodil Koch og ansporet henne til handling. Hun etablerte grasrotbevegelsen Folkevirke, som skulle skolere kvinner til å ta plass i det politiske liv.

I 1947 ble Koch, selv om hun var københavner, valgt inn i Folketinget fra Ringkøbing amtskrets. Hun satt også i Københavns skoledireksjon fra 1946 til 1953.

I 1950 ble hun utnevnt til Danmarks første kvinnelige kirkeminister, og Danmarks tredje kvinnelige minister overhodet. Regjeringen fikk ikke flertall for sin økonomiske politikk og måtte gå av en måned senere, men Koch kom tilbake som kirkeminister i 1953. Hun satt under syv sosialdemokratiske regjeringer frem til 1966, da hun ble kulturminister. Hun og regjeringen gikk av etter valget i 1968. Hun er den lengst sittende kirkeministeren etter eneveldet.

Koch gjorde som kirkeminister forsøk på å modernisere Folkekirken, blant annet med å åpne for kvinnelige prester. Hun ble en sterk forsvarer av forkynnelsesfriheten. Koch har fått mye av æren for det tillitsforholdet som ble skapt mellom kirken og det danske sosialdemokratiet.

Utenfor sitt eget fagområde kunne hun utfordre den sosialdemokratiske partilinjen. Hun var motstrebende til NATO og ønsket en forsoningspolitikk overfor Østblokken.

Bodil Koch rakk å oppleve at datteren Dorte Bennedsen ble utnevnt til kirkeminister i 1971.

## Referanser


## Litteratur
*
Tone Bergerud Lye

**Tone Bergerud Lye** (født 1982) er en norsk orienteringsløper som representerer Nydalens SK.

Under Norgesmesterskapet i orientering 2023 tok Lye gull på mellomdistansen. I 2019 utgjorde hun sammen med Anne Margrethe Hausken Nordberg og Silje Ekroll Jahren laget som tok gull på stafetten.

## Referanser


## Eksterne lenker
*
Cathrine Dyngvold

**Cathrine Dyngvold** (født 1989) er en norsk fotballspiller som spiller for klubben Amazon Grimstad Fotballklubb. Hun er angrepsspiller.

Hun har tidligere spilt for Klepp og Häcken.

## Referanser


## Eksterne lenker
*
Hilde Glomsås-Eide

**Hilde Glomsås-Eide** (født 1978) er en norsk tidligere langrennsløper som representerte Bærums Verk IF.

Under Junior-VM på ski 1998 tok hun gull på 15 km. Under Ski-VM 1999 kom hun på 7.-plass på den avsluttende øvelsen 30 km klassisk stil og ble med det beste norske kvinne på distansen. Hennes beste plassering i verdenscupen i langrenn var en 12.-plass i Nové Město na Moravě i januar 2000. 

## Referanser


## Eksterne lenker
*
Amerikansk Samoa under VM i svømmesport 2007

**[[Amerikansk Samoa]]** deltok under VM i svømmesport 2007 i Melbourne i Australia mellom 17. mars og 2. april 2007.

## Svømming (ufullstendig)

;Menn

## Referanser
Medal of Honor: Vanguard

***Medal of Honor: Vanguard*** er et førstepersonsskytespill til PlayStation 2 og Wii som kom ut i 2007. Det er det tiende spillet i *[[Medal of Honor (videospillserie)|Medal of Honor]]*-serien.

## Handling
Spilleren skal ta på seg rollen som Frank Keegan, et medlem av 82. luftbårne divisjon og deretter 17. luftbårne divisjon som kjemper mot aksemaktene Nazi-Tyskland og det fascistiske Italia. Det første oppdraget finner sted i 1943 i løpet av Invasjonen av Sicilia. Korporal Frank Keegan befinner seg i et Douglas C-47 Skytrain utenfor kysten av Sicilia når den luftbårne styrken han er tildelt plutselig blir angrepet av amerikanske skip, i den tro at disse allierte flyene var tyske. Nærmere kysten blir flyet ødelagt, så Keegan og flere andre soldater blir kastet ut av flyet. Han møter snart troppslederen sin, John Magnuson.

Soldatene må kjempe seg gjennom den lille kystbyen, til tross for moderat motstand fra italienske styrker. Neste morgen avverger de et fiendtlig motangrep. Før de tar seg til en nærliggende bunker ved kysten som huser flere store kanoner, som kan true allierte skip. De ødelegger bunkeren med eksplosiver, og dreper alle de tyske styrkene i området, før de ødelegger kanonene. I det andre oppdraget er Keegan en del av en enhet som blir sendt inn som en del av Operasjon Neptune under Invasjonen i Normandie. Glideflyet krasjer hardt under landingen, og Keegan og den eneste andre overlevende soldaten - korporal Garrett - beveger seg mot et samlingspunkt, en gammel kirke i utkanten av byen.

Men de møter et stort antall tyske tropper underveis. Underveis finner de to andre medlemmer av troppen sin, Pike og Chalmers, som hadde hoppet i fallskjerm over Normandie. De må også bekjempe tyske angrep, og må ødelegge flere viktige broer i Normandie. Men når Keegan planter ladninger på den siste broen, går eksplosivene av for tidlig. En av Keegans med-soldater blir drept, og ekplosjonen etterlater Keegan bevisstløs. Men han våkner igjen neste moren. De må også eliminere en snikskytter, før de kan begynne å bevege seg mot et slott hvor tyske soldater har et hovedkvarter. De kjemper seg over en bro under kraftig ild og gjennom slottet, bare for å oppdage at dette viser seg å være en felle. De blir raskt omringet av fire tyske stridsvogner, som Keegan raskt må eliminere. Etter dette bakholdet blir Keegan forfremmet til sersjant.

Neste oppdrag finner sted i løpet av Operasjon Market Garden, der den nylig forfremmede sersjanten Keegan leder en tropp. De når den strategisk viktige bro, som de til slutt tar kontroll over. Det siste oppdraget finner sted under Operasjon Varsity. Keegan, nå overført til 17. luftbårne divisjon, lander på breddene av Rhinen - hvor han og med-soldatene blir utsatt for kraftig ild fra Wehrmacht. Etter å ha nøytralisert flere skyttergraver og forsvaret rundt dem, må Keegan ta seg alene gjennom en ødelagt fabrikk full av tyske snikskyttere.

## Referanser


## Eksterne lenker
*
Valérie Perrin

**Valérie Perrin** (født 1967) er en fransk fotograf og forfatter av romaner og manus. Hun er mest kjent for å ha skrevet romanene *Glemt på en søndag* (2015) og *Å vanne blomster om kvelden* (2018), samt manusene for filmene *Salaud, on t'aime* (2014), *Un plus une* (2015) og *Everyone's Life* (2017). Verkene hennes er oversatt til over tretti språk.

## Liv og virke
Perrin er født 19. januar 1967 i Remiremont i Frankrike, og vokste opp i Bourgogne i en familie bestående av fotballspillere. Hun flyttet til Paris i 1986 og arbeidet i forskjellige jobber før hun slo seg ned med Claude Lelouch, som hun møtte i 2006 etter hun skrev han et brev. Hun begynte å skrive manus da hun samarbeidet med Lelouch for å skape den franske, dramatiske filmen *Salaud, on t'aime*, utgitt i 2014. Hun samarbeidet videre med han med manusene for *Un plus une* (2015) og *Everyone's Life* (2017).

Etter sitt arbeid med *Salaud, on t'aime*, utga Perrin i 2015 sin første roman, *Glemt på en søndag* (*Les Oubliés du dimanche*). Boka ble en suksess og mottok flere priser, inkludert Booksellers Choice Award, Chronos Award, National Lion's Prize for Literature og Prix du Premier Roman i 2016.

Den neste romanen fra Perrin, *Å vanne blomster om kvelden* (*Changer l'eau des fleurs*), ble utgitt i 2018. *De tre* (*Trois*), hennes tredje roman, ble utgitt i 2021. *Å vanne blomster om kvelden* var i 2022 den mestselgende boka i Norge ifølge Bokhandlerforeningens bestselgerliste.

Hun giftet seg med Lelouch i en borgerlig seremoni i Paris i 2023.
 

## Litterære verk
### Bibliografi
* *Tata* (fransk orig. *Tata*; 2024, norsk oversettelse av Kristi Heggli ved Cappelen Damm i 2025)
* *Glemt på en søndag* (fransk orig. *Les Oubliès du dimanche*; 2015, norsk oversettelse av Kristi Rédis Heggli ved Cappelen Damm i 2024)
* *Å vanne blomster om kvelden* (fransk orig. *Changer l'eau des fleurs*; 2018, norsk oversettelse av Kristi Rédis Heggli ved Cappelen Damm i 2023)
* *De tre* (fransk orig. *Trois*; 2021, norsk oversettelse av Kristi Rédis Heggli ved Cappelen Damm i 2023)

### Filmografi
* *Salaud, on t'aime* (2014) – manus
* *Un plus une* (2015) – manus
* *Everyone's Life* (2017) – manus

## Referanser
Juni Marie Benjaminsen

**Juni Marie Benjaminsen** (født 1999) er en norsk tidligere kunstløper.

Hun er datter av finske Anne Benjaminsen og norske Vidar Benjaminsen, begge tidligere orienteringsløpere. Hennes søster Andrine Benjaminsen er også orienteringsløper.

I 2015 ble Benjaminsen den første kvinnelige kunstløper på 16 år til å gå videre til friprogrammet i et junior-VM.

## Referanser


## Eksterne lenker
* 
*  Juni Marie Benjaminsen på Tracings.net
Massacre in Nanjing

***Massacre in Nanjing*** (originaltittel: *Tu cheng xue zheng*) er en kinesisk historisk dramafilm fra 1987 regissert av Luo Guanqun. Filmen handler om Nanjingmassakren, som fant sted i 1937 under den andre kinesisk-japanske krig. Med stor fare for eget liv dokumenterer en kinesisk lege de japanske grusomhetene på kamera. Ledende roller spilles av Zhai Naishe, Chen Daoming og Lei Kesheng. *Massacre in Nanjing* regnes som den første store filmproduksjonen om Nanjingmassakren.

Den ble tildelt prisen for fremragende film ved Huabiao Awards (delt med flere filmer).

## Referanser


## Eksterne lenker
*
Tangbleikjo naturreservat

**Tangbleikjo naturreservat** består et skjær ved sydspissen på Ålforo i Fitjar kommune. Området ble som ett av 69 naturreservater i daværende Hordaland fylke, vernet 3. april 1987 og inngår i verneplan for sjøfugl. Fra og med 15. april til og med 31. juli er det forbud mot ilandstiging. 

Verneforskriften sier at formålet med vernet er 
::«å sikre best mogelege vilkår for sjøfuglane i området samt å ta vare på ein viktig hekkelokalitet med dei plante- og dyrearter som naturleg er knytta til området.» 

Bestandsutviklingen har vært negativ. Forvaltningsplanen sier:
::«Så godt som alle opphavlege hekkekoloniar for terner har gått ut i Hordaland sidan 1980-talet, og Tangbleikjo er ikkje noko unnatak sjølv om dette i utgangspunktet var ein av dei mest livskraftige koloniane vi hadde.»
::...
::«Det finst i dag [dvs. ca 2015] mest ikkje ei einaste hekkande terne i Fitjar-skjergarden»

## Referanser
José Herrera

**José Óscar Herrera Corominas** (født 1965) er en uruguayansk tidligere fotballspiller. Han var en pålitelig og allsidig spiller som like gjerne spilte på høyresiden og sentralt i forsvar og på midtbane.

Herrera vokste opp i småbyen Tala, et lite stykke nord for hovedstaden Montevideo, og startet karrieren med hovedstadsklubben . Med Peñarol ble Herrera seriemester i 1985 og 1986, og vant Copa Libertadores i 1987.

I 1988 spilte han seg inn på . Han tegnet seg på scoringslisten i begge sine første to kamper, og beholdt plassen på laget fram mot Copa América i 1989. Han spilte alle Uruguays kamper i Copa América 1989 fra start. Uruguay endte turneringen på andreplass bak .

I 1989 forlot han Peñarol til fordel for den katalanske klubben  i spansk Segunda División.

I 1990 opptok Herrera plassen som høyreback for Uruguay i de tre innledende gruppespillkampene i årets VM-sluttspill i Italia, men forble sittende på innbytterbenken da Uruguay ble slått ut av  i 16-delsfinalene. 

 var i 1990 nyopprykket til italiensk Serie A, og valgte å fylle utenlandskvoten på tre spillere med kjøp av Herrera og de to andre uruguayanske VM-spillerne Enzo Francescoli og Daniel Fonseca. Alle tre markerte seg som solide signeringer for Cagliari. Selv om Herrera var den minst naturlig begavede av de tre, var det han som endte opp med å spille flest sesonger for klubben fra Sardinia.

I 1995 var Herrera del av det uruguayanske laget som vant årets Copa América. Finaleseieren over Brasil ble avgjort på en straffesparkkonkurranse der Herrera scoret ett av sitt lags straffemål.

Herrera forlot Cagliari etter fem sesonger spilt for klubben for å fortsette karrieren på det italienske fastlandet for nyopprykkede  i 1995. Han spilte halvannen sesong for Atalanta, før han i januar 1997 dro videre til Mexico for å spille for . Herrera hadde da bikket toppen av karrieren. Oppholdet hos Cruz Azul varte bare noen få måneder. Deretter fulgte en rekke kortere opphold i klubber i Argentina, Indonesia, Kina og hjemlandet Uruguay før han la opp spillerkarrieren i en alder av 38.

Herreras datter Sofía giftet seg i 2018 med fotballspilleren Diego Godín.

## Referanser


## Eksterne lenker
* 
*  José Óscar Herrera – La Asociación Uruguaya de Fútbol
*  José Óscar Herrera – BDFutbol
Rinda (Rindal)

**Rinda**, er en elv i Rindal kommune i Trøndelag. Elva har utspring i Trollheimen, og renner ned til samløp med Surna ved tettstedet Rindal.

Berggrunnen i øverste del av elveløpet er granittisk gneis. Lengre ned, rundt samløpet med Ljøsåa, er det sterkt sammenpresset granatglimmerskifer. Fra Romundstad og ned til samløpet med Surna, er berggrunnen av grønnstein.

## Se også
* Liste over elver i Trøndelag

## Referanser
Helga Pedersen (dansk politiker)

**Inger Helga Pedersen** (1911–1980) var en dansk politiker og jurist. Hun var Danmarks første kvinnelige justisminister, senere høyesterettsdommer.

## Liv og virke
Hun vokste opp på Hulby møllegård, øst for Korsør. Hun gikk gymnaset i Slagelse og studerte så jus ved Københavns Universitet. Hun tok etterutdannelse ved Columbia University.

Hun begynte i 1936 i Justitsministeriet, og hun var ministersekretær for en rekke danske justisministre. Hun var også sekretær hos Rigsadvokaten i flere år.

Fra sist i 1940-årene var Pedersen dommer ved Københavns Byret og Østre Landsret. Fra 1949 til 1950 var hun også leder i Danske Kvinders Nationalråd. Hun satt i FNs kvinnekommisjon og var delegat til UNESCOs generalforsamling flere ganger.

I 1950 ble Helga Pedersen utnevnt til justisminister i Erik Eriksens regjering. Hun var ikke medlem av Venstre, men sympatiserte med partiet, og hun hadde både faglig tyngde og tilknytning til landsbygda, som passet partiet godt. Hun var sterkt imot dødsstraff, og for å la seg utnevne, krevde hun å innstille på benådning av alle dødsdømte i rettsoppgjøret etter den andre verdenskrig. Det falt imidlertid ikke flere dødsdommer i hennes ministertid. Hun var ellers opptatt av straffedømtes rehabilitering. Hun satt i kommisjonen som forberedte Danmarks grunnlov av 1953, som ble regjeringens viktigste arv.

Pedersen gikk av sammen med resten av regjeringen etter folketingsvalget i 1953. Hun fortsatte sitt politiske arbeid i Folketinget, som representant for Venstre, samtidig som hun var dommer. Hun førte ordet for Venstre i en rekke justispolitiske saker, og hun arbeidet en del med opprettelsen av Statens Kunstfond og med forfatteres og kunstneres rettigheter.

I 1964 trådte hun ut av Folketinget og ble utnevnt til dommer i Højesteret. I 1971 ble hun den første kvinnen som ble dommer ved Den europeiske menneskerettsdomstol i Strasbourg.

Helga Pedersen ble utnevnt til kommandør av 1. klasse av Dannebrogordenen i 1976.

Hun var ugift, og hun var hele livet nært knyttet til stedet der hun vokste opp. Hun kjøpte Hulby møllegård da faren døde og forpaktet bort den daglige driften av gården. Hun døde i Korsør i 1980.

## Referanser


## Litteratur
*
Lone Fighter

***Lone Fighter*** er en amerikansk stumfilm fra 1923 regissert av Albert Russell.

## Handling
Certain Lee fra Texas Ranger Division følger etter en gruppe kriminelle lovløse ledet av Macklyn Vance. Lee forelsker seg i Rose Trimball, men hun blir overbevist av Vance om at Lee er ansvarlig for at Harvey Bates havnet i fengsel - mannen hun hadde lovet å gifte seg med.

Rose forråder Lee til gjengen, men han klarer å stikke av. Bates bryter seg snart ut av fengselet, og han forteller Rose at Vance er hans fiende. Når Bates og Vance møtes begynner de å slåss på kanten av en høy klippe, hvor de faller og dør av skadene. Lee vinner deretter kjærligheten til Rose.

## Skuespillere
* J.B. Warner som Certain Lee
* Vester Pegg som Harvey Bates
* Josephine Hill som Rose Trimball
* Joe Ryan som Macklyn Vance
* Jim Gamble som Patrick Trimball

## Referanser


## Eksterne lenker
*
Look Your Best

***Look Your Best*** er en amerikansk stumfilm fra 1923 regissert av Rupert Hughes.

## Handling
Den italienske Perla Quaranta får en rolle i Carlo Brunis teater-stykke «Butterfly Act» etter at en annen kvinne mistet rollen sin i stykket fordi hun blir alt for overvektig for rollen.

Men Krug, som arbeider ved det samme teateret, blir snart interessert i henne - og han foreslår ekteskap. Men etter at hun avviser ham saboterer Krug utstyret hennes ved teateret som hevn.

## Skuespillere
* Colleen Moore som Perla Quaranta
* Antonio Moreno som Carlo Bruni
* William Orlamond som  Pietro
* Orpha Alba som Nella
* Earl Metcalfe som Krug
* Martha Mattox som Mrs. Blitz
* Francis McDonald som Alberto Cabotto

## Referanser


## Eksterne lenker
*
Desperation (film, 1987)

***Desperation*** (originaltittel: *Zui hou de feng kuang*) er en kinesisk thriller fra 1987 regissert av Xiaowen Zhou og Chengfeng Shi. Filmen handler om en politimann som må fange en rømt morder som befinner seg på et tog på vei til Beijing. Hovedrollen spilles av Liu Xiaoning. Filmen har blitt omtalt som et gjennombrudd for den kinesiske thrillersjangeren.

Den ble tildelt prisen for fremragende film ved Huabiao Awards (delt med flere filmer).

Filmen er også kjent under den engelske tittelen *The Last Frenzy*.

## Referanser


## Eksterne lenker
*
Lost and Found on a South Sea Island

***Lost and Found on a South Sea Island*** er en amerikansk stumfilm fra 1923 regissert av Raoul Walsh.

## Handling
Faulke, en handelsmann, som overtalte Madge til å forlate kaptein Blackbird, insisterer på at datteren Lorna skal gifte seg med den innfødt lederen Waki - selv om hun er forelsket i Lloyd Warren. Mens han leter etter en dukke til sin andre datter, lille Madge, kommer kaptein Blackbird til Pago Pago men han nekter å hjelpe Lloyd og Lorna, som han ikke kjenner igjen.

Men et tilfeldig møte med Faulke avslører hva han egentlig planlegger, og Lornas virkelige identitet. Kapteinen og hans menn skynder seg deretter til øya for å redde Lorna fra de krigerske innfødte.

## Skuespillere
* House Peters som Blackbird
* Pauline Starke som Lorna
* Antonio Moreno som Lloyd Warren
* Mary Jane Irving som Madge
* Rosemary Theby
* George Siegmann som Faulke
* William V. Mong som Skinner

## Referanser


## Eksterne lenker
*
Valentin Psjenitsyn

**Valentin Psjenitsyn** (russisk:*Валентин Николаевич Пшеницын*) (1936 &ndash;2007) var en var en sovjetisk skiskytter fra Dmitrov i Moskva oblast. Han deltok i de olympiske vinterleker i 1960 i Squaw Valley og i 1964 i Innsbruck, med henholdsvis 5.- og 7.-plass på normaldistanse.

Han deltok i tidenes første verdensmesterskapet i skiskyting i VM i skiskyting 1958 i Saalfelden i Østerrike. Psjenitsyn ble verdensmester tre ganger i lagkamp, i 1959, 1962 og i 1963, samt at han tok to sølvmedaljer i lagkamp i 1958 og i 1961. Hans beste resultat individuelt i VM var i 1962, da han tok bronse på normaldistanse. I VM i skiskyting 1965 på Elverum gikk han første etappe for Sovjetunionens lag som kom på 3.-plass på den uoffisielle stafetten.

## Referanser


## Eksterne lenker
*
Laos under VM i svømmesport 2007

**[[Laos]]** deltok under VM i svømmesport 2007 i Melbourne i Australia mellom 17. mars og 2. april 2007.

## Svømming (ufullstendig)

;Menn

;Kvinner

## Referanser
Der verlorene Schuh

***Der verlorene Schuh*** er en tysk stumfilm fra 1923 regissert av Ludwig Berger.

## Handling
Marie von Cucoli liker ikke at faren hans har en ny kone, grevinne Benrat, som har to døtre fra tidligere: Violante og Estella. Men samtidig som Benrat behandler sine egne døtre som prinsesser, opplever Marie dyp forsømmelse fra Benrat.

Marias gudmor ønsker å få slutt på Marias elendige tilværelse. Men ved et ball møter Maria den kjekke prinsen Anselme Franz, som umiddelbart blir forelsket i Marie. Gjennom magiske krefter gjenforenes de to elskede, og regimet til grevinne Benrat og hennes to bortskjemte døtre får snart en brå slutt.

## Skuespillere
* Helga Thomas som Marie
* Paul Hartmann som Anselm Franz
* Frida Richard som Patin
* Hermann Thimig som Steiß-Steßling
* Lucie Höflich som Benrat
* Mady Christians som Violante
* Olga Tschechowa som Estella
* Max Gülstorff som von Cucoli

## Referanser


## Eksterne lenker
*
Svømming under VM i svømmesport 2007 – 100 meter fri kvinner

**100 meter fri kvinner** var en svømmeøvelse som ble arrangert under VM i svømmesport 2007 i Melbourne i Australia den 29. mars (forsøksheat og semifinaler) og 30. mars (finale). 

## Medaljevinnere

## Rekorder
Før mesterskapet var gjeldende verdens- og mesterskapsrekorder som følger:

Følgende rekorder ble satt under mesterskapet

## Resultater
### Forsøksheat
Resultatene var som følger:

### Semifinaler
Resultatene var som følger:

## Finale
Resultatene var som følger:

## Referanser
Fahrkunst

**Fahrkunst** eller **farkunst** er en type personheis som var mye benyttet i gruver både i Norge og i resten av Europa.,

Navnet kommer som så mange andre navn og uttrykk innen gruvedrift fra tysk. Den bestod av to parallelle stenger som var forsynt med trinn, stengene gikk opp og ned i motsatt retning og man kunne stige fra stang til stang å på den måten bevege seg ned eller opp. Det gikk mye raskere enn ved bruk av stige. De vertikale stengene med trinn, og oftest også håndtak, ble drevet av vannhjul men når dampmaskinen ble vanlig tok denne over.

De tidligste kjente eksemplene var fra første halvdel av det nittende århundre i sølvgruvene ved Harz i Tyskland, hvor det sies at arbeiderne satte store spiker i stengene til pumpene og brukte disse til å forflytte seg ned og opp.

I sølvgruvene på Kongsberg ble en 300 meter dyp fahrkunst satt i drift i 1881. Den brukte 12-13 minutter og ble drevet av en 26 HK dampmaskin.

## Referanser
Bergverkshistorie.no
Joyous Heroes

***Joyous Heroes*** (originaltittel: *Huan le ying xiong*) er et kinesisk actiondrama fra 1988 regissert av Wu Ziniu. Filmen handler om en strid som utspiller seg mellom to småbyer i Kina på starten av 1900-tallet. Ledende roller spilles av Tao Zeru og Xu Shouli.  Filmen er basert på en bok av Wensen Sima.

Den ble tildelt prisen for fremragende film ved Huabiao Awards (delt med flere filmer).

Filmen er også kjent under den engelske tittelen *To Die Like a Man*.

## Referanser


## Eksterne lenker
*
Norgesmesterskapet i håndball for kvinner 2024

'''Norgesmesterskapet i håndball for kvinner''' **2024** var den 58. utgaven av Håndball-NM for kvinner.

 var regjerende mestere.

## Runde 1

## Runde 2

## Runde 3

## Runde 4

## Kvartfinaler

## Semifinaler

## Eksterne lenker
* handball.no - alle resultater
AnyDesk

**AnyDesk** er et fjernstyringsprogram som lar en styre PC-er og andre enheter som har samme program installert og kjørende. Det har støtte for Windows, MacOS, Linux, Android, iOS og Chrome OS. Første versjon kom ut i 2015.

Ettersom programmet kan gi en annen fullstendig tilgang til å styre en enhet, har programmet blitt brukt i svindel. I 2023 begynte AnyDesk med et samarbeid med flere youtubere mot svindel, blant annet Kitboga, Scammer Payback og Jim Browning.

## Referanser


## Eksterne lenker
*
Henrik Spangelo

**Henrik Roarson Spangelo** (1858–1926) var en norsk politiker, advokat og dommer.

## Liv og virke
Han vokste opp i Årdal, der faren, Roar Spangelo, var lensmann. Han giftet seg aldri, og han var hele livet sterkt knyttet til hjembygda.

Han tok juridisk embedseksamen med laud i 1885 og slo seg ned som overrettssakfører i Grimstad. I 1912 ble Spangelo utnevnt til sorenskriver ved Nedenes sorenskriverembede i Arendal.

Spangelo kjøpte, sammen med ingeniør Nils Henrik Bruun i Bergen, vassdragsrettigheter i Tyinfallene i Årdal. I 1906 solgte Spangelo og Bruun videre til tyske BASF, som samarbeidet med Norsk Hydro om å bygge ut vannkraften. Årdølene oppfattet overrettssakfører Spangelo som sin representant overfor storkapitalen, selv om han også hadde egne interesser i handelen. Han var også den som skrev forslaget til konsesjonssøknad, som kommunestyret fikk i 1907. 

### Politiker
Han satt to perioder i Grimstad bystyre og formannskap, satt i anleggskomitéen for Grimstadbanen, og hadde verv i sparebank og brennvinssamlag.

Spangelo var varamann til Stortinget fra kjøpstedene Arendal og Grimstad fra 1907 til 1912 og møtte fra april 1910, da stortingsmann Zwilgmeyer døde. Spangelo ble gjenvalgt som fast stortingsmann for periodene 1913–1915 og 1919–1921, deretter for alle kjøpstedene i Telemark og Aust-Agder fylker 1922–1924. Han tilhørte Frisinnede Venstre, i valgsamarbeid med Høyre.

Spangelo var odelstingspresident fra 1919 til 1924, nestformann i Stortingets justiskomité fra 1919 til 1921 og komitéformann fra 1922 til 1924.

### Velgjører
Spangelo hjalp mange årdøler med skolegang og gav juridiske råd til kommunen. Da han døde i 1926, hadde han testamentert rause beløp til veldedige formål i bygda. Han ble begravet i Årdal.

## Referanser
Lomunda

**Lomunda**, er en elv i Orkland kommune og Rindal kommune i Trøndelag. Elva har utspring på Vikakjølen i Orkland, og renner sørvestover gjennom Lomunddalen og Lomundsjøen ned til samløp med Tiåa på Rindalskogen. Lomundsjøen og myrområdene på oppsiden samt en kilometer av elveløpet på nedsiden, er vernet som Lomundsjøen naturreservat.

Elva har en meget stor og tett bestand av elvemusling, som er en rødlistet norsk ansvarsart.

## Se også
* Liste over elver i Trøndelag

## Referanser
Turkmenistan under VM i svømmesport 2024

**[[Turkmenistan]]** deltok under **[[VM i svømmesport 2024]]** i Doha i Qatar fra 2. til 18. februar 2024.

## Svømming
Turkmenistan stilte med fire svømmere.

;Menn

;Kvinner

## Referanser
Elin Eika Bringa

**Elin Eika Bringa** (født 1987) er en norsk forfatter.

Hun er født og oppvokst i Bø i Telemark. Bringa har en mastergrad i pedagogikk fra Universitetet i Oslo.

Boka *Snart er eg natt* utgitt i 2024 på Bonnier Norsk Forlag er hennes første roman.

Hun debuterte med lyrikksamlingen *Mjuk som kordfløyel* i 2021 på Lyrikkforlaget. Samlingen fikk god omtale i *[[Telemarksavisa]],* som sammenlignet diktene med Alf Haugland.

Bringa har medvirket i en rekke skjønnlitterære antologier, blant annet *Andre Boller! – Nye stemmer i barnelitteraturen* fra Vigmostad & Bjørke.

## Referanser
Grensen mellom Belarus og Russland

**Grensen mellom Russland og Belarus** er statsgrensen mellom Russland og Belarus. Før 1991 var det grensen mellom Den russiske sovjetiske føderative sosialistrepublikk og Den hviterussiske sosialistiske sovjetrepublikk. Grensen eksisterer ikke formelt, på grunn av avtalen om unionsstaten Russland og Belarus og den eurasiske økonomiske union. Den har likevel sitt eget tollvesen.

Grensen er  km lang. 857,7 km går over land, 362,3 km går langs elver og 19 km går langs innsjø.

## Referanser


## Eksterne lenker
*
Domenico Maria Gelmini

**Domenico Maria Gelmini** (født den 29. desember 1807 i Ossago ved Lodi  i Napoleons italienske kongedømme, død den 25. januar 1888 i Lodi i Italia) var en italiensk katolsk biskop av Lodi.
## Liv og virke
### Prest
Han ble presteviet den 18. september 1830.
### Biskop av Lodi
Han ble biskop av Lodi den 24. november 1871, og ble bispeviet den 26. november i Roma av Costantino Patrizi Naro, kardinalbiskop av Ostia og kardinaldekan for kardinalkollegiet.

Fra 1873 foretok han pastoralbesøk rundt om i bispedømmet. Han var tilhenger og oppmuntrer av den på hans tid meget unge søster Francesca Saverio Cabrini, helligkåret italiensk nonne og ordensgrunnlegger.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Biskop *Domenico Maria Gelmini* (1807-1888) *1871

## Referanser
Lørenskog skytterlag

**Lørenskog Skytterlag** ble stiftet i 1891 og har ca. 680 medlemmer. Banen ligger på Losby, like utenfor Oslo.

**Åpningstider vintersesong:**

Lørdager 1000-1445

* Egentrening for alle skyttere, DFS-skyttere prioriteres dersom fullt
* Godkjenning av prøveskudd og oppskyting, dersom banemannskap har kapasitet

**Åpningstider sommersesong:**

Mandag 1630-2100 (eller solnedgang)

• DFS-trening med 25 skudds program, jaktvåpen med kikkertsikte kan også benyttes.

• Voksne på 200m med grovkaliber, rekrutter på 100m med finkaliber

• Diopter og reim eller i kikkertklassen - mangler du utstyr/våpen kan du låne/leie

• Egentrening for jegere og PRS-skyttere på 200m standplass dersom ledig kapasitet og det ikke påvirker rekruttskytingen på 100m!

Tirsdager 1630-2100 (eller solnedgang)

• Pistolskyting i regi av Lørenskog pistolklubb

Onsdager 1630-2100 (eller solnedgang)

* Det skytes PRS fra 200m standplass i regi av OALH
* Pistolskyting fra 100m standplass i regi av Lørenskog pistolklubb
* Egentrening jegere i regi av Lier sportsskyttere og LSL - bare møt opp og skyt når du får tildelt plass fra standplassleder
* Godkjenning av prøveskudd og oppskyting, dersom banemannskap har kapasitet

Torsdager 1630-2100 (eller solnedgang)

* Jegertrening med prøveskudd og oppskyting til storviltprøven
* Medlemmer kan trene på egenhånd på 100m standplass dersom ledig kapasitet
* 200m standplass er reservert oppskyting - en skytter om gangen

Fredager 1630-2100 (eller solnedgang)

* Hagleskyting fra kl 1800
* Medlemmer skyter en serie på 25 skudd/duer for kr 120,-
* Arrangeres av Høybråten Jeger og Fisk

Lørdager 1000-1445

• Egentrening for alle skyttere, DFS-skyttere prioriteres dersom fullt

• Godkjenning av prøveskudd og oppskyting, dersom banemannskap har kapasitet

Banen er stengt på helligdager, julaften, påskeaften, pinseaften og 17.mai.

## Eksterne lenker
* 
* Lørenskog Skytterlag hos Det frivillige Skyttervesen
* Lørenskog Skytterlag hos DFS Grasrot
* Losbyskytterbane
Folketellingen 1845

**Folketellingen 1845** var en delvis forketelling i Norge per 31. desember 1845. Tellingen inneholder fortegnelse over ekteviede, fødte og døpte personer fra tidsrommet 1836 og 1845.

## Referanser
Medal of Honor: Frontline

***Medal of Honor: Frontline*** er et førstepersonsskytespill i *[[Medal of Honor (videospillserie)|Medal of Honor]]*-serien. Det kom ut i 2002 til GameCube, PlayStation 2 og Xbox. Det ble utviklet av EA Los Angeles.

## Handling
Historien begynner med løytnant James Steven Patterson som stormer Omaha Beach, som en del av Operasjon Overlord. Deretter sender Office of Strategic Services (OSS) ham for å forstyrre tyske ubåt-operasjoner. Patterson skjuler seg om bord på den fiktive ubåten U-4902, og infiltrerer en tysk ubåtbase i Lorient, Frankrike.

Patterson ødelegger U-4902, og to ubåter til. Under infiltrasjonen møter han en SS-Hauptsturmführer ved navn Rudolf Ulbricht von Sturmgeist som gjennomfører en inspeksjon. Men Von Sturmgeist, uvitende om Pattersons tilstedeværelse, reiser kort tid før havnen blir ødelagt. Men kort tid etter at Patterson har fullført oppdraget sitt i Lorient, oppdager OSS at tyskerne bygger et hemmelig våpen. Men kontakten deres i den nederlandske motstandsbevegelsen forsvinner. Patterson sendes deretter sammen med 82. luftbårne divisjon under Operasjon Market Garden. Han møter en lokal motstandsbevegelse, og får vite at kontakten hans holdes fanget i et nazi-okkupert herskapshus.

Etter å ha infiltrert herregården, lokaliserer Patterson kontakten og redder ham fra tysk varetekt. OSS får vite fra kontakten at det hemmelige våpenet er en svært avansert jetjager kalt HO-IX, som har potensial til å endre luftstrømmen over Europa. Senere tar OSS kontakt med Patterson igjen, og informerer ham om at de har sporet opp von Sturmgeist, og har fått vite at han er offiseren som er ansvarlig for HO-IX-prosjektet. Patterson blir sendt til Emmerich for å spore opp Sturmgeist, og forfølger ham om bord på SS-offiserens personlige tog som er pansret.

Etter å ha sabotert toget forlater Patterson det stoppede toget og fortsetter til fots, for å komme til det hemmelige flyanlegget utenfor Gotha. Der ødelegger han viktige tyske forsyninger ved et jernbane-depot før han fortsetter til anlegget hvor det hemmelige flyet oppbevares. Der saboterer Patterson anlegget og produksjonslinjene, kringkaster anleggets plassering til de allierte og konfronterer Sturmgeist og vaktene hans i hangaren på HO-IX. Han ender med å drepe Sturmgeist, og bruker deretter HO-IX til å rømme fra anlegget. Samtidig som resten av anlegget blir ødelagt av et alliert bombe-angrep.

## Referanser


## Eksterne lenker
*
Bente Kari Sletten Taranger

**Bente Kari Sletten Taranger** (født 3. oktober 1973) er en norsk politiker (Høyre). I 2023 ble hun valgt som ordfører i Austevoll i Vestland.

Fra 2012–2020 var Taranger finanssjef i DOF ASA.

## Referanser


## Eksterne lenker
*  Presentasjon hos Austevoll kommune
Armored Core

***Armored Core*** er en videospillserie med tredjepersonsskytespill med mechakamp som sentral spillmekanikk. Serien begynte med *[[Armored Core (1997)|Armored Core]]* til PlayStation i 1997.

## Referanser


## Eksterne lenker
*
Alice Oseman

**Alice May Oseman** (født 1994) er en engelsk forfatter. Hun skriver skjønnlitteratur for unge voksne. Oseman fikk sin første publiseringsavtale som 17-åring og ga ut sin første roman *Solitaire* i 2014.

Hun har skrevet romanene *Radio Silence*, *I Was Born for This*, og *Loveless.*

Oseman skrev og illustrerte *Heartstopper*, som har blitt utgitt som flere grafiske romaner. Oseman tilpasset romanen til TV-serien *[[Heartstopper (TV-serie)|Heartstopper]].* For arbeidet med serien ble hun nominert til *British Academy Television Awards,* og mottok to *Children's and Family Emmy Awards*, en gren av Emmy-prisen, som både forfatter og produsent.

## Referanser


## Eksterne lenker
* 
* 
*
TeamViewer

**TeamViewer** er et fjernstyringsprogram som lar en styre PC-er og andre enheter som har samme program installert og kjørende. Det har støtte for Windows, MacOS, Linux, Android og iOS. Første versjon kom ut i 2005.

Ettersom programmet kan gi en annen fullstendig tilgang til å styre en enhet, har programmet blitt brukt i svindel.

## Referanser


## Eksterne lenker
*
Cindy Kiro

**Dame Alcyion Cynthia Kiro**, født i 1958 med etternavnet *Simpson*) er en newzealandsk folkehelsearbeider og advokat som siden 21. oktober 2021 har vært New Zealands generalguvernør. Kiro er den første maorikvinne og den tredje av  maorisk herkomst som har hatt dette vervet.

Før  hun ble utnevnt til generalguvernør var hun *ahorangi chief executive* (ledende professor) ved New Zealands kongelige forening (Royal Society Te Apārangi), og hun har tidligere vært barneombud, leder ved folkehelseinstituttet ved Massey University, leder ved Victoria University of Wellington og prorektor ved University of Auckland.

New Zealand er et konstitusjonelt monarki med den britiske monarken som statsoverhode og med generalguvernøren som monarkens stedlige representant. Kiro ble utnevnt av daværende dronning Elizabeth II i 2021 og avløste da Patsy Reddy. Generalguvernørens funksjonstid er normalt fem år. I sin tid som generalguvernør har Kiro blant annet deltatt i Elizabeth III's begravelse og kroningen av kong Charles III.

## Referanser
Nordre Aker janitsjar

**Nordre Aker Janitsjar** er et musikkorps for ungdom og voksne i Nordre Aker bydel

Korpset het tidligere Grefsen Ungdomskorps, og byttet navn til Nordre Aker Janitsjar i forbindelse med bydelsreformen av 2004. Korpset ble stiftet 23. juni 1935 av ni amatørmusikere som tidligere hadde spilt i skolemusikken. Musikkorpset er (per 2024) det eneste messing- eller janitsjarkorps som øver i Bydel Nordre Aker. 

Per 2024 har korpset rundt 35 spillende medlemmer, med variert janitsjarbesetning (fløyte, klarinett, saksofon, kornett, trompet, horn, eufonium, trombone, bass og slagverk). Korpset rekrutterer ungdom, studenter og voksne. Flere av medlemmene har selv barn i skolemusikken. Medlemmene er fra 17 til 80 år, og korpset er både et viktig kulturtilbud for ungdom som har oppnådd aldersgrense for spilling i skolekorps, og for voksne hobbymusikere med korpsbakgrunn. 

Stadig færre skoler har egne skolekorps, og Nordre Aker Janitsjar stiller for Engebråten skole i byens 17. mai-tog. Korpset marsjerer også på 1. mai. 

Uniformene består av grønne jakker, sorte bukser og sorte luer. Øvelsene holdes på Korsvoll skole. 

Korpset arrangerer samarbeidskonserter med skolekorps, kirkekonserter, sommerkonsert m.m. og deltar som regel i Norgesmesterskapet i Janitsjar i Trondheim siste helg før påske.

Korpset dirigeres per 2024 av Morten Brenne, som har bidratt stort til korpsets musikalske utvikling de siste årene.

## Referanser


## Eksterne lenker
*  Offisielt nettsted
* Nordre Aker janitsjar på Facebook
The Realm between Life and Death

***The Realm between Life and Death*** (originaltittel: *Yin yang jie*) er en kinesisk dramafilm fra 1988 regissert av Wu Ziniu. Filmen er en kompleks beretning om kjærlighet og hevn i 1930-årenes Kina der kampen mellom kommunister og nasjonalister utgjør bakteppet. Ledende roller spilles av Tao Zeru og Xu Shouli. Filmen er basert på en roman av Wensen Sima.

Den ble tildelt prisen for fremragende film ved Huabiao Awards (delt med flere filmer).

## Referanser


## Eksterne lenker
*
The Queen of Flower Street

***The Queen of Flower Street*** (originaltittel: *Hua jie huang hou*) er en kinesisk dramafilm fra 1988 regissert av Cao Zheng. Filmen handler om en taxisjåfør som jevnlig mottar klager på grunn av dårlig service. En dag omtales han i avisen. Dette gjør at hans kjæreste slår opp med ham. Han anklages deretter for tyveri av blomster og blir fratatt førerkortet på grunn av fyllekjøring. Hovedrollen spilles av Zhang Tianxi, mens sentrale biroller spilles av Pu Chaoying og Zuo Ling.

Den ble tildelt prisen for fremragende film ved Huabiao Awards (delt med flere filmer).

## Referanser


## Eksterne lenker
*
Bleikjo naturreservat

**Bleikjo naturreservat** består av et skjær øst for Huglo i Stord kommune. Området ble som ett av 69 naturreservater i daværende Hordaland fylke, vernet 3. april 1987 og inngår i verneplan for sjøfugl. Fra og med 15. april til og med 31. juli er det forbud mot ilandstiging. 

Verneforskriften sier at formålet med vernet er 
::«å sikre best mogelege vilkår for sjøfuglane i området samt å ta vare på ein viktig hekkelokalitet med dei plante- og dyrearter som naturleg er knytta til området.» 

Registrerte hekkende arter i 2014 (7. juli)
* Svartbak 2 par,
* Fiskemåse 1 par.

## Referanser
Rózia Robota

**Rózia Robota** (1912-1945) var en polsk-jødisk kvinne som ledet et opprør i Auschwitz under andre verdenskrig.

Robota var medlem av den sionistiske ungdomsorganisasjonen Hashomer Hatzair, noe som i 1942 førte til at hun ble deportert til konsentrasjonsleiren Auschwitz-Birkenau. Her begynte hun i hemmelighet å organisere en opprørsgruppe som planla sabotasje og rømning. I 1944 kom den polske kvinnen Ala Gertner også til leiren, og hun hjalp til med å skaffe sprengstoff til sonderkommando.

7. oktober 1944 ble et av krematoriene sprengt, men opprørsforsøket ble raskt slått ned. Nazistenes undersøkelser ledet mot Robota og Gertner, og sammen med disse ble også Estusia Wajcblum og Regina Safirsztajn utpekt som skyldige. I flere uker måtte de gjennomgå avhør og tortur før de i januar 1945 ble hengt foran alles påsyn i leiren.

## Referanser
Good Morning, Beijing

***Good Morning, Beijing*** (originaltittel: *Beijing ni zao*) er en kinesisk dramafilm fra 1990 regissert av Zhang Nuanxin. Filmen handler om en ung kvinnelig bussjåfør som roter til livet sitt gjennom sin søken etter en livspartner. Hun forelsker seg en busskonduktør, men blir gravid med en student fra Singapore. Hovedrollen spilles av Ma Xiaoqing.

Den ble tildelt prisen for fremragende film ved Huabiao Awards (delt med flere filmer).

## Referanser


## Eksterne lenker
*
The Love Letter

***The Love Letter*** er en amerikansk stumfilm fra 1923 regissert av King Baggot.

## Handling
Mary Ann McKee blir involvert i et ran gjennomført av kjæresten hennes, Red Mike, men Mary stikker av for å unngå at hun blir arrestert. Der gifter Mary Ann seg med smeden Bill Carter, og er lykkelig frem til Red Mike kommer etter henne. Men når han legger merke til hvordan Mary Ann er glad i barnet sitt gir Red Mike etter, og han forlater Carter-familien i fred.

## Skuespillere
* Gladys Walton som Mary Ann McKee
* Fontaine La Rue som Kate Smith
* George Cooper som Red Mike Johnson
* Edward Hearn som Bill Carter 
* Walt Whitman som Reverend Halloway
* Alberta Lee som Mrs. Halloway
* Lucy Donahue som Mrs. Carter

## Referanser


## Eksterne lenker
*
Love, Life and Laughter

***Love, Life and Laughter*** er en britisk stumfilm fra 1923 regissert av George Pearson.

## Skuespillere
*Betty Balfour
*Harry Jonas
*Frank Stanmore
*Annie Esmond
*Nancy Price
*Sydney Fairbrother
*Eric Smith

## Referanser


## Eksterne lenker
*
The Love Nest

***The Love Nest*** er en amerikansk stumfilm fra 1923 regissert av Edward F. Cline og Buster Keaton.

## Handling
For å få en ny start og glemme sin tapte kjærlighet, reiser Keaton av gårde på sin lille båt kalt Cupid. Men han møter snart hvalfangst-skipet The Love Nest, og deres nådeløse kaptein kaster besetningsmedlemmer over bord for selv den minste forsømmelse. Men til tross for en rekke uhell, klarer Keaton å unngå skjebnen til mange andre fra mannskapet.

Men Keaton ønsker å rømme, og hugger et hull i skroget for å senke båten. Han rømmer deretter i en livbåt, men uten å ane hvor land er. Han legger snart til kai på baksiden av en plattform som han ikke er klar over blir brukt som mål til skyte-øvelser for sjøforsvaret. Keaton våkner deretter i sin egen båt, som aldri hadde forlatt kaien. Det viser seg at alt sammen bare hadde vært en drøm.

## Skuespillere
* Buster Keaton som Buster Keaton
* Joe Roberts
* Virginia Fox

## Referanser


## Eksterne lenker
*
The Love Piker

***The Love Piker*** er en amerikansk stumfilm fra 1923 regissert av E. Mason Hopper.

## Handling
Hope Warner blir arrestert for å ha kjørt alt for fort, men hun får hjelp av den unge sivilingeniøren Martin Van Huisen. Vennskapet mellom dem modnes etter hvert til kjærlighet. De forlover seg, men hennes lojalitet til kjæresten blir snart satt på en alvorlig prøve når han tar henne med for å besøke faren sin, den gamle Peter Van Huisen.

Når bryllupet deres nærmer seg, blir Hope stadig mer selvbevisst om forlovedens gammeldagse og fattige far - og hun unnlater derfor å invitere Peter til seremonien deres.

## Skuespillere
* Anita Stewart som Hope Warner
* William Norris som Peter Van Huisen
* Robert Frazer som Martin Van Huisen
* Carl Gerard som Archie Pembroke 
* Arthur Hoyt som Click
* Betty Francisco som Edith Cloney
* Winston Miller som Willie Warner

## Referanser


## Eksterne lenker
*
Ala Gertner

**Ala Gertner** (1912–1945) var en polsk motstandskjemper under andre verdenskrig.

Gertner ble i 1944 satt til å arbeide i masseutryddelsesleiren Auschwitz-Birkenau, der hennes oppgave var å sortere klær, penger og andre verdisaker som var konfiskert fra jøder drept i gasskamrene. Her ble hun kjent med Rózia Robota, en polsk-jødisk kvinne som tilhørte en hemmelig motstandsgruppe i Auschwitz. Da hun senere ble satt til å arbeide ved en ammunisjonsfabrikk, klarte hun ved hjelp av andre fanger å skaffe sprengstoff til Sonderkommando som forberedte et fluktforsøk.

7. oktober 1944 ble et av krematoriene sprengt, men opprørsforsøket ble raskt slått ned. Nazistenes undersøkelser ledet mot Gertner og Robota, og sammen med disse ble også Estusia Wajcblum og Regina Safirsztajn utpekt som skyldige. I flere uker måtte de gjennomgå avhør og tortur før de i januar 1945 ble hengt foran alles påsyn i leiren.

## Referanser


## Eksterne lenker
*
Russlands etterforskningskomité

**Etterforskningskomitéen for den russiske føderasjon** (**ICRF**; russisk: Следственный комитет Российской Федерации) har siden januar 2011 vært den hovedsakelige føderale etterforskningsautoritet i Russland. Navnet *Sledstvennyi komitet* er vanligvis forkortet som  *SKR* (russisk: СКР). Den erstatter etterforskningskomitéen til Russlands riksadvokat og opererer som et anti-korrupsjonsbyrå. Der er underlagt Russlands president, har vedtekter for inspeksjon av politistyrkene, bekjempelse av politikorrupsjon og politiets handlemåte og er ansvarlige for å foreta etterforskning av lokale autoriteter og regjeringens føderale avdelinger.

Den 21. januar 2011 signerte president Dmitry Medvedev et dekret som utnevnte Alexander Bastrykin, fungerende anklager for etterforskningskomitéen til Russlands riksadvokat, som leder.

I 2012 begynte president Medvedev å diskutere mulighetene for å skape et **føderalt anti-korrupsjonsbyrå** under Sledkom, som en del av kampen mot korrupsjon og å bekjempe korrupsjon i det russiske politiet.
Sereď

**Sereď** er en by i det vestlige Slovakia. Byen ligger i Okres Galanta, ikke langt fra Trnava, og ved bredden av elven Váh. Den ligger kun 60 kilometer fra den slovakiske hovedstad  Bratislava. Byen har et areal på 30,45&nbsp;km². Pr 31. desember hadde den 15.290 innbyggere. 

## Historie
Sereď ble først nevnt skriftlig i 1313 som *Zereth* og lå på en av de viktigste handelsrutene mellom Buda og Praha (såkalte *Via bohemica* eller *den bøhmiske vei*), på grensen mellom to fylker (Pressburg og Neutra). På grunn av beliggenheten utviklet det seg til et stort regionalt senter med husdyr- og kornmarked. Denne betydningen svant imidlertid gradvis hen på 1700-tallet.

Det var først gjennom forbindelsen til Pressburg-Tyrnauer Eisenbahn, en hestetrukne jernbane fra Bratislava til Sered' i 1846, at den ganske jordbruksorienterte byen opplevde et oppsving igjen. Fra 1871 gikk *Waagtalbahn* (*Vah*dal-linjen) og ble nasjonalisert i 1891.

Frem til Vah ble regulert i 1943 var stedet jevnlig rammet av flom.

**Konsentrasjonsleiren:** Fra 1941 til 1945 var det en konsentrasjonsleir i Sereď der jøder - for det meste slovakere - ble holdt fanget og satt til tvangsarbeid. Samtidig fungerte det også som et oppsamlingssted for transporter til utryddelsesleiren Auschwitz-Birkenau. Leiren var under kontroll av Hlinkagarden til 1944, etter undertrykkelsen av det slovakiske nasjonale opprør og den påfølgende militære okkupasjon av Slovakia av tyske tropper, deretter midlertidig under den tyske *[[Deutscher Heimatschutz|Heimatschutz]]*  og deretter under SS under Alois Brunner Arbeidsleiren i Sereď var en kaserne før krigen. og ble gjenåpnet som sådan etter krigen, og der fikk generasjoner av soldater fikk sin grunnleggende opplæring. Det var først i 2016 at Slovakias første Holocaustminnesmerke ble åpnet i en del av kaserneområdet. I bygning I handler det om Slovakias rolle under Holocaust, bygning IV er dedikert til de drepte jødene. Spesialutstillinger finner sted i bygg V. Restaureringen av de gjenværende brakkene venter på finansiering.

Etter andre verdenskrig ble det etablert nikkelforedlingsindustri gjennom planøkonomien; dette avtok imidlertid igjen etter slutten av det kommunistiske styre.

## Demografi

## Personligheter
* Miksa Weiß (1857–1927), sjakkmester
* Martin Klein (1864–1924), østerriksk-ungarsk operasanger, fiolibist, underholdningskunstner, teaterskuespiller, teaterleder og teaterregissør
* Heinrich Rieger (1868–1942), tysk-tsjekkisk tannlege og kunstsamler
* Rudolf Erdös (1876–1935), jødisk arkitekt
* Filip Müller (1922–2013), jødisk forfatter
* Jan Nagy (før 1945), vektløfter

## Referanser


## Eksterne lenker
*